cyanic-selkie/wikianc huggingface dataset:
Општина Зрновци
Култура
Во последно време културно-забавниот живот на луѓето е на многу ниско ниво. Истите презафатени во борбата за сопствена издршка како да немаат време за духовното, за убавата музика, за пишаниот збор. Истото се однесува и за младите кои се помалку се ангажираат во школските секции, а младинскиот културен живот е скоро потполно замрен. Ги нема некогашните матинеа и игранки, богато посетените кино претстави и празнични приредби. Сега сè се сведува на посета на неколкуте кафулиња и ресторани кои ги има во општината. Секако дека за ваквата состојба е виновна и општата економска криза во земјата но сепак останува потребата нешто повеќе да се стори на ова поле во иднина.
Инаку што се однесува до културните домови, нив ги има и во трите села, додека културниот дом во Зрновци е комплетно опремен за изведување на кино претстави, театарски претстави и други манифестации. Во Зрновци постои и друг јавен објект, тоа е Соколаната која е реновирана од страна на општината, но сега за сега не се употребува за никакви културни активности. Што се однесува до невладиниот сектор од март '97 год постои и успешно делува Еколошкото друштво "Јавор" од Зрновци. Има околу 170 членови а има и свој подмладок кој работи во ОУ "Синиша Стоилов". Досега има изработено два успешни проекта; Еко слика на Зрновци - '97 и Меѓународен Еко-камп Плачковица '98.
Културни споменици
На територијата на општината постојат следните цркви и манастири: Св. Недела и Св. Димитрија во Зрновци; Св. Климент Охридски, Св. Спас и Св. Петка во Видовиште; Св. Троица и Св. Симеон во Мородвис.
Споменици на паднатите борци има по еден во Зрновци и Видовиште, додека во селото Мородвис се наоѓа археолошко наоѓалиште „Црквиште“ кое било откриено во 1980 година. Ова е средновековен град Морозвизд (Моробидзон) кој еден милениум бил културен, економски, црковен и политички центар на источна Македонија. Моментално истражувањата се концентрирани во црковноепископскиот комплекс. Досега се откриени црква од Самоилово време, над 350 средновековни гроба, и мноштво на накит, керамика и други материјали. Сочувани се четири цркви од кои најстарата е од V век, а најмладата е од XIII век. Богати биле украсени со фрески и мозаици. Во наредниот период се планира да се доистражи комплексот, да се конзервира и да се презентира пред пошироката домашна и светска јавност. Ингеренциите за чување, одржување и презентирање паѓаат на одделението за заштита на спомениците на културата од Кочани.
694
694 (Римски бројки) — година според општоприфатениот календар. Тоа била 694 година од новата ера, 694. од првиот милениум, 94. од VII век и петта од 690-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6202 и 6203 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5444 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4454 и 4455 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1447.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 694 година се протега во 3330 и 3331, додека според второто гледиште, годината трае во текот на 3390 и 3391 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1237. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 74 и 75 исламска година.
Волонтерски центар
Волонтерски центри постојат првенствено за да го поттикнуваат и развиваат волонтерството во заедницата како целина. Општо земено, тие прават 4 работи: промовирање волонтерство, градење капацитети за делотворно месно волонтирање, обезбедување водство за прашања поврзани со волонтерството и поврзување на луѓето.
„Волонтерски центри“ во Обединетото Кралство понекогаш се познати и како „агенции за волонтерски развој“. Работејќи според национален модел, тие обезбедуваат поддршка на месно ниво за поединечни волонтери и организации кои вклучуваат доброволци. Тие имаат шест основни функции, кои заедно се обидуваат да го промовираат и развијат волонтерството во месните заедници и да ги поврзаат потенцијалните доброволци со организациите кои ги вклучуваат.
Гжегож Лато
Гжегож Болеслав Лато, Grzegorz Bolesław Lato (роден на 8 април 1950 во Малборк) е пензиониран полски фудбалер и менаџер кој играл како крилен играч од средниот ред. Тој бил водечки стрелец на Светското првенство во 1974 година. Играчката кариера на Лато се совпаднала со златната ера на полскиот фудбал, која започнала со олимпиското злато во Минхен во 1972 година и завршила една деценија подоцна со третото место на Светското првенство во Шпанија во 1982 година, повторувајќи ја импресивната завршница на Полјаците во 1974 година во Германија. Тој е единствениот полски играч што освоил Златната копачка на Светските првенства.
Од 2001 до 2005 година, Лато, како член на Демократската левичарска алијанса, бил сенатор во Полска. На 30 октомври 2008 година, тој бил избран за претседател на Полската фудбалска асоцијација (ПЗПН), со која преседавал речиси четири години пред да биде наследен од Збигњев Боњек на 26 октомври 2012 година.
Валавец
Валавец (поточно, полски валавец или ветрогон; науч. Eryngium campestre) — вид од родот на валавците (Eryngium) кој се користи како лековито растение. Растението трнливо повеќегодишна билка без влакна и припаѓа на семејството на штитоцветните растенија (Apiaceae). Листовите се крути и жилави, со белозеленикава боја. Листовите при основата се раздвоени, со долги дршки и имаат боцки. Во растението ровари галската мува Euleia heraclei.
Цветна сезона
Растението цвета од јули до септември.
Рапространетост
Покрај Република Македонија, валавецот е распространет главно во средна и јужна Европа и на север до Германија и Холандија. Ретко се среќава на Британските Острови.
Упореба
Во треварството се користи за лекување на голема кашлица и инфекции во мочните патишта. Во минатото корењата се кандирале како слатки или се вареле и печеле како зеленчук. Активни состојки во растението се: етерични масла, сапонини и танини.
Културно наследство на Македонија во Општина Чучер-Сандево
Ова е список на објекти прогласени за културно наследство на Македонија на подрачјето на Општина Чучер-Сандево според евиденцијата во Регистарот на културно наследство на Управата за заштита на културното наследство на Македонија (УЗКН).
IC 942
IC 942 — галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 942 се споменува и како NGC 7649, UGC 12579, MCG 2-59-35, CGCG 431-54.
Откривање
Објектот е откриен на 15 октомври 1887 година од страна на Луис Свифт.
Податоци од набљудување
Според морфолошката класификација на галаксиите, IC 942 е од видот E2. Видливиот сјај со голо око изнесува 14 mag, а оној во рамките на интервалот од минималната до максималната честота 15 mag, додека површинскиот сјај изнесува 14,1 m/лм2. IC 942 има привидни димензии од 1,3' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 24 м 20,1 с, а неговата деклинација, односно висината на лакот на тој агол, +14° 38' 49"". Положбениот агол на објектот е во износ од 80°.
Други поделби
Проучување на IC 942 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71343.
Користена литература
Parts I-V. Moscow: Moscow State University, 1962-74. (9,679)
Call of Duty: World at War
Call of Duty: World at War (исто така нарекувана Call of Duty 5 или World at War, и скратено CoD: WaW или WaW) е пукачка видеоигра од прво лице изработена од Treyarch, издадена од Activision за компјутер, PlayStation 3, Wii и Xbox 360. Ова е петтата игра од серијалот Call of Duty и ја враќа приказната на Втората светска војна, откако претходната игра, Call of Duty 4: Modern Warfare, имаше модерна приказна. Играта е издадена на 11 ноември 2008 во Северна Америка, а во Европа на 14 ноември 2008. Основана е на подобрена верзија на погонот од Call of Duty 4 изработен од Infinity Ward, со подобрени звучни и визуелни ефекти.
Преглед
Играчот може да ги заземе овие три позиции: стоечка, клечечка и лежечка; секоја од нив, различно влијае на брзината на движење, прецизноста и прикриеноста. Кога играчот е погоден, аглите на екранот зрачат црвено и срцевиот притисок се зголемува. Здравјето се регенерира со текот на времето. Кога играчот е во смртоносниот полупречник на гранатата, на екранот се покажува нејзината дирекција, помагајќи на играчот да одлучи дали ќе избега или пак, ќе ја врати назад кон непријателот.
NGC 4596
NGC 4596 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4596 се споменува и како UGC 7828, MCG 2-32-170, CGCG 70-206, VCC 1813.
Податоци од набљудување
Според морфолошката класификација на галаксиите, NGC 4596 е од видот SB0-a. Видливиот сјај со голо око изнесува 10,4 m, а оној во рамките на интервалот од минималната до максималната честота 11,4 m, додека површинскиот сјај изнесува 12,9 m/лм2. NGC 4596 има привидни димензии од 4' х 3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 39 м 56 с, а неговата деклинација, односно висината на лакот на тој агол, +10° 10' 35"". Положбениот агол на објектот е во износ од 135°.
Други поделби
Проучување на NGC 4596 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42401. Во рамките на атласот на длабокото небо, Уранометрија 2000.00, објектот припаѓа на групата означена со бројот 194; додека во Каталогот на основни ѕвезди (GSC) е групиран под бројот 878. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1563.
Милош Форман
Јан Томаш Форман (чеш. Jan Tomáš Forman; 18 февруари 1932 – 13 април 2018) попознат како Милош Форман (чешки: Miloš Forman) ― чешки и американски филмски режисер, сценарист, актер и професор, кој се прославил во својата родна Чехословачка пред да емигрира во Соединетите држави во 1968 година.
Во текот на својата кариера на Форман освоил две награди Оскар, три награди Златен глобус, Гран-при на Канскиот филмски фестивал, Златна мечка на Берлинскиот филмски фестивал, награда на Британската филмска академија, награда Цезар, награда Давид ди Донатело и Чешки лав.
Живот и дело
Форман режирал два чешки филма во Чехословачка (Семафор и Аудиција) и неколку комедии. Црн Петар (1964) е еден од првите и најрепрезентативните филмови на чехословачкиот нов бран. Ја освоил наградата Златен леопард на Меѓународниот филмски фестивал во Локарно. Љубовта на една русокоса (1965) е еден од најпознатите филмови од чехословачкиот Нов бран, а освоил награди на филмските фестивали во Венеција и во Локарно. Бил номиниран и за Оскар за најдобар странски филм во 1967 година. Филмот „Балот на пожарникарот“ исто така бил номиниран за Оскар за најдобар странски филм. За време на Прашката пролет (1968) бил на преговари во Париз за продукција на неговиот прв американски филм. Неговиот работодавец, чешко студио, го отпуштил, па решил да се пресели во САД. Тој се преселил во Њујорк, каде во 1978 година станал професор по филм на Универзитетот Колумбија и копретседавач (со неговиот поранешен учител Франтишек Даниел) на филмскиот оддел. Еден од неговите штитеници беше идниот режисер Џејмс Манголд, кого го менторираше во Колумбија.
1970-ти
Полетување (1971)
Првиот филм на Форман снимен во СAD, „Полетување“ освоиl Гран при на Канскиот филмски фестивал во 1971 година.Филмот добил остри критики и на Форман му било тешко да најде работа.
Лет над кукавичкото гнездо (1975)
И покрај неуспехот на „Полетување“, продуцентите Мајкл Даглас и Саул Заенц го најмиле да ја режира адаптацијата на култниот роман од Кен Кеси „Лет над кукавичкото гнездо“ со Џек Николсон и Луиз Флечер во главните улоги. Филмот имал голема заработка а бил пофален и од критиката. Освоил Оскар во петте најважни категории: најдобар режисер, најдобар актер, најдобра актерка, најдобар филм и најдобра сценска адаптација. Тој е еден од вкупно трите филма во историјата кому му успеало тоа (заедно со Се случи една вечер и Кога јагнињата ќе стивнат), и силно ја издигнал репутацијата на Форман.
Коса (1979)
Успехот на Лет над кукавичкото гнездо му овозможил на Форман да ја режира својата долго планирана филмска верзија на Коса во 1979 година. Тој иако добил позитивни критики, финансиски не поминал најдобро.
1980-ти
Рагтајм (1981)
Американски драмски филм од 1981 година, во режија на Милош Форман, заснован на историскиот роман Рагтајм од 1975 година на Е.Л. Доктороу.
Следниот успех Форман го имал со адаптацијата на Амадеус од Питер Шафер. Тоа е приказна за Волфганг Амадеус Моцарт и Антонио Салиери, со Том Хулс, Елизабет Бериџ и Ф. Мареј Абрахам во главните улоги. Филмот освоил осум Оскари, меѓу кои и за најдобар филм, најдобар режисер и најдобар актер (за Абрахам).
Валмонт (1989)
Формановата адаптација на романот Опасни врски од Пјер Шодерло де Лакло ја имала својата премиера на 17 ноември 1989 година. Во филмот глумат Колин Фирт, Мег Тили и Анет Бенинг.
1990-ти
Народот против Лери Флинт (1996)
Биографскиот филм од 1996 година за порнографскиот магнат Лери Флинт на Форман му донел уште една номинација за Оскар за режија. Во филмот глумат Вуди Харелсон, Кортни Лав и Едвард Нортон. Иако со позитивни критики, заработил само 20 милиони долари во бокс офисот.
Човек на Месечината (1999)
Биографскиот филм за познатиот актер и авангарден цртач на стрипови Енди Кауфман (го глуми Џим Кери, кој доби Златен глобус) бил премиерно прикажан на 22 декември 1999 година. Во филмот глумат и Дени Де Вито, Кортни Лав и Пол Џамати. Во филмот се појавуваат и неколку актери од Лет над кукавичкото гнездо, меѓу кои е и ДеВито.
2000-ти
Духовите на Гоја (2006)
Наводи
Приказните на Милош Форман од Антонин Ј. Лием ( ISBN 978-1-138-65829-5 )
Глобица
Глобица — историско село во Осоговијата, во атарот на денешното село Бунеш, Општина Пробиштип. Денес, месноста е популарно одморалишно место и во него се наоѓа црквата „Св. Ѓорѓи“.
Географија
Селото било сместено во Осогово, на десниот брег на Злетовска Река, меѓу селата Ратавица од север и Трипатанци од југ. Денес, месноста е популарно одморалишно место.
Историја
Селото е споменато како владение на блискиот Лесновски манастир во грамотата на цар Стефан Душан околу 1350 година, но отсуствува во грамотата на деспотот Константин Драгаш од 1381 година.
Население
Според статистиката на Васил К’нчов („Македонија, Етнографија и статистика“) од 1900 година, во Глобица живееле 65 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Бучиште имало 40 Македонци, под врховенството на Бугарската егзархија.
Самоуправа и политика
Кон крајот на век, Глобица било село во Кратовската каза на Отоманското Царство.
Младинска работа
Младинска работа ― активност за поддршка на заедницата наменета за постари деца и адолесценти. Во зависност од културата и заедницата, може да постојат различни служби и установи за оваа намена. Во Обединетото Кралство младинската работа е процес на создавање средина каде што младите ќе можат да се вклучат во неформални образовни активности. Различни видови на младинска работа вклучуваат работа заснована на центри, одвоена работа, работа на училиште и работа заснована на религија. Низ Соединетите Држави и Канада, младинската работа е секоја активност што има за цел да ги вклучи младите луѓе во координирани програми, вклучувајќи ги и оние кои се рекреативни, образовни или социјални по природа и дизајн.
„Младинска работа“ се дефинира како активности кои со намера се обидуваат да влијаат врз младите. Ова е првенствено збир на слабо поврзани активности кои биле дефинирани, редефинирани, испитувани и повторно измислени во следните генерации.
Во Ирска, Законот за младинска работа од 2001 година вели дека:
Сепак, критичарите на оваа конкретна дефиниција известуваат дека,
Истите тие критичари известуваат дека младинската работа треба да бара „вистинско ослободување на младинското учество и зајакнување на младите".
Историски се вели дека младинската работа се фокусира на пет области, вклучувајќи го и фокусот на младите луѓе; акцент на доброволно учество и врска; посветеност на здружување на младите и возрасните; пријателски и неформални атмосфери, и постапување со интегритет.
Историја
Младинската работа често ја нагласува потребата да се вклучат младите во водењето на нивните сопствени услуги преку процес на младинска работа предводена од младите. Историски, постојат голем број различни мотиви за развој на младинската работа во ОК. Прво, раните младински работници, често од средната класа, често ја гледаа работата со заслужните млади луѓе како израз на нивната христијанска вера. Второ, имало загриженост да се всади низа вредности од средната класа кај младите од работничката класа.
Овој ран пристап кон работата на младите всушност постои уште од раѓањето на Индустриската револуција во 19 век, што беило првпат младите мажи да ги напуштат своите домови и домашни индустрии за да мигрираат во големите градови. Резултатот од оваа миграција била појавата на младинска култура во урбаните средини, на што месно било одговорено со напорите на месното население. Иако со создавањето на ХЗММ (YMCA) (а подоцна и Извиднички) организации биле основани чија единствена цел било да се решат овие прашања, нагласокот секогаш бил ставен на обезбедувањето на младите луѓе.
Во 1960 година бил објавен владин преглед на Службата за млади, создадена во ноември 1958 година и со која претседавала Лејди Албемарл. Службата цврсто се залагала за одредени видови на одредби што треба да ги обезбедат месните совети и воведе значителен градежен бум на нови простории за младинска работа. Често замислен како златно доба, периодот по извештајот на Албемарл било време на просперитетна младинска работа заснована во центри.
Денес (како што е наведено во документот за Преобразување на младинската работа објавен во 1998 година од страна на DfES (Одделение за образование и вештини)) законска должност на сите месни самоуправни организации е да обезбедат младински услуги во нивниот регион. Исто така, за прв пат младинскиот сервис има национални цели кои треба да се исполнат во однос на досегот (почетен контакт) со младите луѓе, бројот на развиени односи со младите луѓе и бројот на акредитирани програми за учење постигнати преку младинскиот сервис.
Во 1999 година во Обединетото Кралство, главните национални професионални организации и синдикат (ЗСМР / CYWU) се согласиле да се приклучат на други професионални тела што ги претставуваат практичарите во неформалното образование (работници во заедницата, образователи за возрасни во заедницата, образователи во заедницата), за да создадат Национална организација за обука во Обединетото Кралство наречена ПАУЛО (именуван во чест на воспитувачот Пауло Фреире. ПАУЛО бил формално одобрен од Владата да ги постави стандардите за професионална обука за сите луѓе кои работат во овој сектор за вработување. Во 2002 година ПАУЛО бил дел од Советот за секторски вештини на Обединетото Кралство за доживотно учење.
Работа на младите во заедницата
Младинските работници во заедницата обезбедуваат активности засновани на заедницата за млади луѓе во различни опкружувања низ локалните заедници, вклучувајќи места за богослужба, непрофитни организации и владини агенции.
Зајакнување на младите
Зајакнувањето на младите е намерно доделување овластувања на младите од страна на возрасните. Ова може да има облик на младинско водство во програмско или организациско планирање, истражување, дизајн, олеснување или евалуација. Овој пристап фокусиран на младите се покажа како особено ефикасен во промовирањето и одржувањето на младинскиот ангажман и за неговата ефикасност преку културните, социјалните и другите граници.
Шемите поврзани со зајакнувањето на младите вклучуваат програми различни видови на младинско учество низ организации, влади и училишта. Ова вклучува вклучување на младите како планери, истражувачи, наставници, оценувачи, носители на одлуки и застапници.
Младинска работа со седиште во центар
Оваа младинска работа се изведува во наменски простории, кои може да вклучуваат објекти како што се кафе барови, спортски градби и советодавни центри. Повеќето младински клубови спаѓаат во оваа прилично широка категорија. Тоа зависи од изборот на младите луѓе да дојдат во центарот, но во некои случаи може да биде поврзано со работа на терен или младинска работа базирана на училиште.
Младинска работа заснована на вера
Оваа младинска работа се спроведува врз основа на верски морал и може да биде со цел споделување или поттикнување религиозни ставови. Во христијанската црква, главната цел на младинската работа заснована на вера може да биде изведена од библиската заповед „љуби го својот ближен“. Во многу ситуации засновани на вера, главната агенда или цел на младинската работа е усогласена со духовните цели на религијата или со согледаниот напредок на една млада личност кон овие цели. Во Северна Ирска, 64% од младинската работа е заснована на вера.
Одвоена младинска работа
Во својот најчист облик, одвоената младинска работа е облик на обезбедување младинска работа заснована на улица, која функционира без употреба на центар и се одвива таму каде што младите „се наоѓаат“ и географски и развојно. Често се меша со теренска работа поради сличните принципи, односно воспоставување контакт на улица со оние „тешко достапни“ или „неврзани“ млади луѓе. Одвоената работа се смета за повеќе од обид да се охрабрат младите луѓе да ги искористат постојните одредби (што е често користената дефиниција за работа на терен) и се користи како метод за обезбедување неформално и социјално образование и се занимава со решавање на какви било потреби што се претставуваат на или се согледувани од младинскиот работник.
Исто така наречена „улична работа“ од некои европски, северно и јужноамерикански практичари, модерната одвоена работа се чини дека била под влијание во Велика Британија и Ирска од раните придонеси од Соединетите Држави, а особено, извештаите за работата извршена од Советот за благосостојба на Њујорк со уличните банди во 1950-тите станал една од најраните достапни литература на тема улична работа. Уличната работа, сепак, отсекогаш, од нејзините најрани инкарнации, имала улога во младинската работа.
Сепак, важно е да се забележи дека соработниците на оваа тема, како оние наведени погоре, на пр (Кауфман, 2001) и (Смит, 1996.) разговараа за нејаснотијата околу насловот на таквите облици на работа и редовната збунка околу кој облик на работа е која и навистина како што самиот Смит наведува"„Имаше добар дел од спорот околу тоа како да се означи работата опишана овде. Проблемот со поимите како „одвоен“ е што сè уште може да се смета дека го прави младинскиот центар или традиционалната младинска организација основна референтна точка. (Овде се одвоени работниците). Понатаму, насловот додава на стереотипното гледиште за одвоените работници како „маверики“ кои лебдат без приврзаност. Реалноста на практиката е дека средишна особеност на работата е процесот на приврзаност - кон соседството, групите млади луѓе, членовите на локалната заедница и така натаму. На ова може да се додаде прилично бесмислената дебата помеѓу „одвоената“ и „теренската“ работа. Втората, понекогаш се вели, главно се занимава со доведување на луѓето во постоечките организации и активности; првата е за „работа со луѓе таму каде што се“. Во реалноста, повеќето „одвоени“ работници треба да ги користат постоечките организации и да имаат низа активности во кои луѓето можат да се вклучат. Потребна е одредена грижа околу оваа област. . . Повеќето одвоени работници имаат некаква канцеларија и база (со групни простории итн.) Понатаму, нивното воспоставување контакт може да биде „надвор од улица“ во училиштата, различните комерцијални средини за слободно време и во домовите на луѓето“.""Репродуцирано од енциклопедија за неформално образование http://www.infed.org"Дополнително на оваа дебата е и фактот што иако постои голема поддршка за обезбедување помош на бездомници, постојат неколку дефиниции за јасно да се разграничат разликите (доколку ги има) помеѓу „Теренска“ и „Одвоена“ работа. Со тоа кажано, шкотскиот извршен директор во 1998 година го нарача Доверенството на Принцот да спроведе проект за национален развој за да развијат насоки и методи за најдобра практика за следење, оценување и создавање национален фокус за теренска и одвоена младинска работа. Преку нивното истражување тие ја понудија оваа јасна и едноставна дефиниција за одвоена работа, адекватна за сите оние кои не се запознаени со овој вид на младинска работа."„Одвоената младинска работа е модел на младинска работна пракса, насочена кон ранливите млади луѓе, која се одвива на сопствената територија на младите, како што се улици, кафулиња, паркови и пабови во моменти што се соодветни за нив и според нивните услови. Започнува од каде се младите во однос на нивните вредности, ставови, прашања и амбиции и се занимава со нивниот личен и социјален развој. Се одликува со намерна интеракција помеѓу младинските работници и младите луѓе и користи низа методи за работа на младите и заедницата“."
Теренска младинска работа
Слично на одвоената младинска работа, теренската работа е форма на младинска работа што се одвива на сопствената територија на младите и е метод на работа што ја поддржува и комплиментира новата и постојната младинска работа базирана на центри/проекти. Првенствено се користи за информирање на младите за услугите што постојат во нивната месност и за да ги охрабри да ги користат таквите услуги, теренската работа, исто така, може да бара да ги идентификува, преку консултации со младите, сите празнини што постојат во услугите насочени кон задоволување на нивните потреби. За разлика од одвоената младинска работа, на теренот се гледа како на продолжување на работата базирана на центарот. Работата на теренот се одвива кога работниците кои вообичаено се сместени во центарот излегуваат на улица со сопствена агенда што треба да ја следат, обично за да ги охрабрат младите да присуствуваат на нивниот клуб.
Како што е нагласено погоре, има неколку достапни дефиниции за јасно да се издвојуваат разликите помеѓу теренска и одвоена работа и според истражувањето Доверенството на Принцот за шкотскиот извршен директор, причината за ова може делумно да се должи на сличностите во местата каде што се врши работата. (на улиците, во парковите и кафулињата) и фактот дека и двата модели работат со исти целни групи млади луѓе (оние кои се незадоволни или отуѓени). Понатаму, истражувањето посочува дека „Има некои докази од теренската работа дека може да има повремено преклопување во практиката помеѓу двата начини на работа. Поради овие и други причини, дефинициите добија помалку акцент во литературата отколку принципите и намерите на секој од овие начини на работа.“
Работа на училиште
Овој облик на младинска работа се спроведува во училиштата и се обезбедува директно за учениците, често од организација надвор од училиштето. Тоа може да вклучува лекции, собири, клубови после училиште, менторство од човек до човек итн. Може да има врска со други неучилишни младински активности.
Младински развој
Програмите за младински развој се обидуваат да ги идентификуваат потребите на младите од социјална/образовна перспектива и да ги задоволат тие потреби преку структурирани активности со намера кои ги задоволуваат тие потреби. Оваа област вклучува развој на млади во заедницата и позитивни активности за младински развој.
Младински работник
Младинските работници се луѓе активни на полето на младинската работа.
Општина Маврово и Ростуше
Општина Маврово и Ростуше (порано Општина Маврово и Ростуша) — општина во западниот дел на Република Македонија. Формирана е во 2004 година со спојување на општините Маврови Анови и Ростуша. Центар на општината е селото Ростуше. На југ се граничи со Општина Дебар, на исток со Општина Кичево (порано Општина Зајас), на запад со Албанија, а на север со Општина Гостивар.
Географија
Општина Маврово и Ростуше се наоѓа во западниот дел на Република Македонија, т.е. во регионот Мијачија.
Историја
Општина Маврово и Ростуше била создадена во 1996 година, под името Општина Маврови Анови, а Општина Ростуша е создадена исто така во истата година, и во 2004 година, спојувајќи ги општините Маврови Анови и Ростуша, формирана е Општина Маврово и Ростуша со седиште во Ростуше.
Демографија
Согласно пописот на населението на Македонија од 2002 година на ниво на држава спроведен од страна на Државниот завод за статистика на Република Македонија, Општина Маврово и Ростуше ги има следните статистички одлики во однос на населението:
1. Вкупно население на територија на општина по пол:
* Дел од жителите во областа Долна Река, односно во селата Скудриње (76,8 %), Ростуше (48,9 %), Аџиевци (37,5 %), Требиште (36,2 %), Јанче (22,6 %), Присојница (20,9 %), Велебрдо (17,6 %) и Видуше (12,9 %) се изјасниле како Турци, но всушност тоа се Македонци од муслиманска вероисповед, кои се изјасниле дека македонскиот им е мајчин јазик.
Според последниот попис на населението на Македонија од 2021 година, Општина Маврово и Ростуше ги има следните нови статистички одлики во однос на населението:
Вкупно население: 5638 жители
Самоуправа и политика
Градоначалник на општина Маврово и Ростуше е Медат Куртовски од редовите на СДСМ. Тој бил избран на локалните избори од 2017 година за мандат од четири години. Советот на општина Маврово и Ростуше е составен од 11 члена. Според последните локални избори од 2021 година, членовите на советот според политичката припадност за мандатот 2021-2025 се:
Нендорф (општинска заедница)
Нендорф (Nenndorf) — општинска заедница во округот Шаумбург, во Долна Саксонија, Германија. Нејзиното седиште е во градот Бад Нендорф.
Длабока Бара (Вранче)
Длабока Бара — археолошко наоѓалиште во прилепското село Вранче. Претставува населба од доцноантичко време. Се наоѓа на 1 км југоисточно од селото и на 500 м источно од патот за селото Кривогаштани, каде има мала тумба на која се среќаваат фрагменти од керамички садови, покривни ќерамиди и друг градежен материјал.
Скара
Скара е метод на готвење, хранење или назив за храна, најчесто повеќе видови на месо, која се спрема на оган, чад или жежок јаглен. Храната која се спрема на овој начин се нарекува скара. Скарата најмногу се користи на отворен простор, додека во рестораните или сличните објекти се користат големи скари напревени од цигли или метал, наменети за таа цел.
Аталик, Екатерина Лвовна
Екатерина Лвовна Аталик (Ekaterina Atalık, не Половникова ; родот. 14 ноември 1982 година, Киров) - турски (поранешен руски) шахист, меѓународен мајстор (2007 година). Европски шампион (2006).
Во 1997 година,во Талин го освои Европското првенство кај девојчиња под 16 години.
Во 2005 година се ожени со турскиот шахист Суат Аталик и го зеде турското државјанство.
Во 2006 година, во Кушадаси, на 7-то Европско првенство меѓу жени,го зазеде 1-то место.
Шампион на Турција во 2008 и 2016 година.
Ретрокогниција
Ретрокогниција (позната и како посткогниција), од латински retro со значење „позади, назад“ и cognition со значење „знаење“, е паранормален пренос на информации во врска со настани или предмети од минатото, за разлика од прекогниција, каде се добиваат информации за идни, сè уште неслучени настани.
Терминот го употребувал Фредерик Маерс.
Ретрокогницијата, како и останатите форми на парапсихологијата, се смета за илузија или измама.
Надворешни врски
Едгар Кејси (англиски)
Ретрокогниција: истражување низ меморијата за минати животи и за периодите меѓу два живота од Вагнер Алегрети (англиски)
Мондрагоне
Мондрагоне — општина во покраината Казерта од регионот Кампанија, Италија.
Слободно скијање на Зимските олимписки игри 2010 - могул за мажи
Натпреварите во дисциплината могул во слободно скијање во машка конкуренција на Зимските олимписки игри 2010 се одржаа на 14 февруари. Со почеток во 15:30 по месно време (UTC-8) се одржаа квалификациите, а со почеток од 18:30 финалето.
Мевкуж
Мевкуж (словенечки: Mevkuž) — населба во Општина Горје во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Список на државни водачи во 1131 година
Ова е список на државни водачи во 131 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Слонче
Слонче (германски: Das Elefantenkalb) ― рана надреалистичка прозна фарса во еден чин, напишана од германскиот модернистички драматург Бертолт Брехт. Таа првично ја правела претпоследната сцена од целокупната драма на Брехт, „Човек е еднаков на човек“, но до 1926 година Брехт ја одвоил во прилог на објавениот текст. Била изведена како дел од „Човекот е еднаков на човекот“ истата година. Таа е меѓучински облик на претстава во претстава и во подоцнежната нота Брехт предложува дека „да биде играна во фоајето“. Тој, исто така, го дал поднасловот „или докажливоста на која било и секоја расправа“.
Лепа Лукиќ
Лепа Лукиќ (срп. Лепа Лукић) или според родното име Лепава Мушовиќ (Лепава Мушовић) е српска пејачка на изворни, народни и новокомпонирани песни.
Животопис
Лепа Лукиќ е родена на 16 јануари 1940 година во селото Милочај. Првиот успех го забележала во 1965 година кога ја снимила песната „Од изворот две патеки“ (срп.: "Од извора два путића") која ја компонирал Петар Танасиевиќ. Нејзиното пеење ја карактеризира леснотијата, непогрешната интонација и големиот број на музички ортнаменти.
Таа снимила голем број на стари изворни песни и голем дел од нив станале големи хитови во Србија и поранешна Југославија.
Покрај музичката кариера таа зела учество и во неколку филмски проекти.
Сингл плочи
Подолу се наведени плочите на Лепа Лукиќ и се во оригинален назив:
Јана Доброволскаја
Јана Денисовна Доброволскаја е родена на 8 декември 1997 година.Таа е руска танчерка, модел и ја носи титулата за избор на убавина Мис Русија, која ја освоила во 2016 година. Таа ја претставувала Русија на изборот за Мис на светот 2016 година.
Ран живот
Доброволскаја е родена во Тјумен. Студирала класични танци 12 години, љубител е на детска психологија и сака книги. Нејзиниот најголем сон е да стане позната учителка по танц и да „тренира шампиони“, за што Доброволскаја изјавила дека ќе потроши дел од нејзината награда.
Лујџи Галвани
Лујџи Галвани (итал. Luigi Galvani; - ) — италијански физичар. Како прв професор по анатомија на Универзитетот во Болоња го открил Галвановиот електрицитет. Според него се наречени еднонасочните електрични струи и голем број електрични процеси и постапки.
Животопис
Истражувањата на Галвани доведоа до откривање на батеријата,но тоа не го откри самиот Лујџи Галвани кој го сметал електрицитетот за нераздвоен дел од животот. Галвани верувал дека животинскиот електрицитет потекнува од мускулот. За разлика од него Волта сметал дека електрицитеот доаѓа од самиот метал. Со намера да му докаже на Галвани дека не е во право Волта ја направил првата батерија, која е е уште позната како волтин столб или волтин елемент. Но Галвани верувал дека самиот живот е електричен, дека се што е живо се состои од ќелија и секоја ќелија има ќелиски потенцијал, кој го претставува биолошкиот електрицитет. Биолошкиот потенцијал според него има исти хемиски одлики како и струјата која тече измѓу електрохемиските ќелии. Денес знаеме дека и двајцата биле во право и дека посоти и биолочки електрицитет и електрицитет на металот.
Галвански елементи
Галванската ќелија се образува кога два полуелемента ќе се доведат во електричен контакт.При еднаква концентрација на електролитите,поради својата различна природа,металите различно се раствораат и постигнуваат различни рамнотежни потенцијали.Во конкретниот случај бакарот помалку се раствора во бакарсулфат отколку цинкот во цинксулфатот (иста моларна концентрација). Резултатот е само малку зголемен позитивен потенцијал на бакарната електрода во однос на цинковата поради што меѓу нив се јавува потенцијална разлика.Во галванскиот елемент,каде полуќелиите се електрично споени,таа потенцијална разлика станува извор на напон.Што значи дека едната електрода станува позитивна(анода), а другата негативна(катода). Поради тој напон, помеѓу металните електроди тече електрична струја кога ќе се спојат електрично. При тоа електроните од негативната цинкова електрода преминуваат на позитивната бакарна електрода. Бакарната електрода ,сега малку понегативна во однос на претходно кога беше во рамнотежна состојба,прима уште позитивни јони за да ја постигне рамнотежата. Од друга страна цинковата електрода,со губитокот на електрони станува се попозитивна,така што рамнотежата ја постигнува со отпуштање во електролитот уште позитивни јони. Вкупниот ефект е тоа што електричната струја својата работа ја постигнува на сметка на разликата во хемискита енергија помеѓу металните јони во растворот и оние во металот. При тоа металот од анодата оди во електролитот, додека металот на катодата се издвојува од електролитот.Конкретно, електричната струја во елементот настојува како последица на поголемата тежина на цинкот да биде во растворот, а не во металот во однос на истата тежина на бакарот.Струјата тече додека не се раствори целиот цинк.Нормално е дека електричното коло ќе се затвори, и низ електролитот ќе протече електрична струја која на катодата и пренесува катјони,а на анодата анјони.
Во физичко-хемиски контекст примањето на електрони се нарекува редукција, а одавањето на електрони оксидација. Процесот на пренесување на електрони се нарекува редокс реакција, што значи дека електричната струја во галванскиот елемент настанува во редокс реакцијата помеѓу металот и неговите соли.
Топче од сирење-ориз
Супли или топчиња од сирење-ориз се италијански ужинки кои се прават од топче ориз (обично ризото) со сос од домати, кое е стандарно за римската кујна. Првично, тие биле исполнети со пилешко месо, мелено месо или проватура (вид на сирење од Лацио), и со парче моцарела; целото парче се потопува во јајце, се премачкува со лебни трошки и се пржи. Тие се слични со сицилијанските аранчини и крокети. Супли може да се подготват и без сос од домати.
Тие најчесто се јадат со прсти: кога парчето ќе се скрши на два дела, моцарелата протекува од внатре.
Топчињата од сирење-ориз првично се продавале во римски продавници каде се продавала пржена храна. Сега тие најчесто се служат во повеќето пицерии низ Италија како антипасто.
Космос-706
Општи податоци
Сателитот е лансиран од космодромот Плесецк, СССР на 30 јануари 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-706 бил сателит за рано предупредување од појава на меѓуконтинентални балистички ракети.
Орбитални податоци
Исфрлувањето на сателитот било на. Периодот на обиколување на сателитот околу Земјата изнесувал 717,6 минути, додека аголот на наклонетост на орбиталната рамнина во однос на рамнината на екваторот изнесувала 62,7°. Најголемото растојание од Земјата го достигнал на 9689 км, а најмалото на 659.
Сидарта
Сидарта (германски: Siddharthta) - роман на германско-швајцарскиот писател Херман Хесе од 1922 година.
Содржина
Романот се состои од 12 глави, распоредени во два дела:
Прв дел: Втор дел
Изданија на македонски јазик
Во 2008 година, романот „Сидарта“ бил објавен од издавачката куќа „Ѓурѓа“ во превод на Елена Николова.
Во 2010 година, романот „Сидарта“ бил објавен од издавачката куќа „Микена“ од Битола, во превод на Слободанка Поповска. Книгата била оздадена како дел од проектот „Превод на литературни дела од автори кои добиле Нобелова награда“, финансиран од Министерството за култура на Република Македонија. Романот, со обем од 124 страници и ги носи меѓународните ознаки ISBN 978-9989-55-262-5 и ISBN 978-9989-55-172-7. Книгата била испечатена во тираж од 1.000 примероци.
Фарух Амонатов
Фарух Хукуматович Амонатов ( Фаррух Ҳукуматович Амонатов; 13 април 1978 година-таџикистански шахист и тренер, моментално единствениот меѓународен велемајстор во Таџикистан (2002 година).Шампион на Москва (2004 година - во индивидуална конкуренција, 2003 година - меѓу клубовите во тимот на АД „Вертикал“ - МТУЦИ).Како дел од тимот Томск-400 во 2009 година, тој стана победник на рускиот тимски шампион.Шампион на Таџикистан 2006 година.
Биографија
Од шестгодишна возраст игра шах, прв тренер беше Вјачеслав Ким. Во 1995 година дипломира на средното училиште број 20 во Душанбе, во 2000 година - на МТУЦИ.
Во 2015 година тој стана носител на сребрен медал на Руското првенство во брза фаза, губејќи во дополнителни индикатори од Павел Понкратов.
Ивее во Санкт Петербург. Вклучено во стручниот штаб на руската јуниорска шаховска репрезентација.
Декартов координатен систем
На истиот начин може да се претстави и точка во тридимензионален простор, но со три координати, кои се означените растојанија на ри заемно нормални рамнини (или со правоаголната проекција брз три заемно нормални линии). Истото важи и за точка во било која димензија n, чија положба ја одредуваме користејќи n координати, кои се означени растојанија од n заемно нормални хиперрамнини.
Изумувањето на координатниот систем претставува епохален момент во математиката, кој за првпат овозможил методолошка врска помеѓу геометријата и алгебрата. Користејќи го овој систем можеме да претставуваме геометриски фигури (на пр. криви) како Декартови равенки, кои се алгебарски равенки со координати на точките што лежат на фигурата. На пример, една кружница со полупречник 2 може да се опише како множество од сите точки чиишто координати x и y ја задоволуваат равенката x2 + y2 = 4.
Декартовите координати се камен-темелник на аналитичката геометрија и даваат геометриски толкувања во многу други математички гранки како што е линеарната алгебра, комплексната анализа, диференцијалната геометрија, повеќепроменливата анализа, теоријата на групите и други. Познат пример за примена на системот е графикот на функција. Декартовите координати се незаменливи и во многу други применети полиња што работат со геметрија, како астрономијата, физиката, инженерството и многу други. Ова е најзастапениот координатен систем во изработката на сметачка графика, сметачки-потпомогнатото конструирање (CAD) и други обработки на податоци поврзани со геметријата, т.е. што користат пресметковна геометрија.
Историја
Творецот на овој систем е францускиот математичар и филозоф Рене Декарт (1596-1650). Идејата се развила во 1637 во две независни дела на Декарт и Пјер де Ферма. Ферма работел со три димензии, но не го објавил пронајдокот. Во делото „Геометрија“ (La Géométrie) Декарт поподробно ја образложува новата замисла како да се претстави положбата на една точка или предмет на некоја површина со помош на оски што се сечат и поделоци за мерење.
Декартовиот координатен систем го овозможил развојот на перспективната и проективната геометрија. Подоцна системот одиграл суштинска улога и во развојот на анализата, чии творци се Исак Њутн и Готфрид Вилхелм Лајбниц.
Оттогаш наваму се измислени разни други координатни системи како поларниот за рамнина и сферниот и цилиндричниот систем за тридимензионален простор.
Декартови координати во две димензии
Денешниот Декартов координатен систем во две димензии се сосоти од нормални линии (оски), една иста единица за двете оски и ориентација на секоја оска. Линиите се нарекуваат x-оска и y-оска, првата хоризонтална, а втората вертикална. Точката во која се среќаваат е заеднички почеток, па со тоа секоја оска е бројна оска. За некоја точка P, низ неа се повлекува линија нормална на x-оската за да ја пресече таа оска X и друга линија P нормална на y-оската за да се пресече со таа оска Y. Потоа координатите на точката P се X и Y протолкувани како броеви x и y на соодветните бројни оски. Координатите се запишуваат како подреден пар (x, y). Точката во која се сечат оските е заедничкиот почеток на двете бројни линии и се нарекува „координатен почеток“ и се означува со O, па во тој случај оските можат да се наречат и Ox и Oy. Рамнина со оски x и y се нарекува Декартова рамнина или „рамнина xy“. Вредноста на x се нарекува „координата x“ или апсциса, а вредноста на y се нарекува „координата y“ или ордината.